stanford-oval/wikipedia huggingface dataset:
רוברט קראפט
קריירה עסקית

קראפט החל את הקריירה העסקית שלו בחברת האריזות רנדי-ויטני שהייתה בבעלות חמו. בשנת 1972 רכש את האחזקה בחברה, ובמקביל הקים את חברת פורסט, חברות אלו היוו את הבסיס לאימפריית מוצרי הנייר והאריזה שלו, שכיום משתרעת על פני למעלה מ-80 מדינות.
במהלך השנים היה מעורב ברכישות רבות בתחומי התקשורת והבידור, וכיום בבעלותו אחזקות במספר תחנות רדיו וטלוויזיה בעיקר באזור בוסטון. קראפט הוא חבר במועצת המנהלים של ענקית התקשורת ויאקום.
ניו אינגלנד פטריוטס

קראפט התעניין ברכישת קבוצת ספורט באזור בוסטון במשך שנים, ב-1985 החל ליישם את תוכניתו כשרכש אופציות ל-300 אקר של מגרשי חניה בסמוך לאצטדיון קבוצת הפוטבול הניו אינגלנד פטריוטס, מתוך תקווה שבעתיד יוכל למנף השקעה זו לרכישת האצטדיון עצמו ובשלב הבא לרכישת הקבוצה. קראפט ושותפו שילמו מיליון דולר מדי שנה על זכויות השימוש במגרשים עד לרכישתם תמורת 18 מיליון דולר. לאחר שמפעיל האצטדיון נקלע לקשיים ופשט את הרגל, רכש קראפט את האצטדיון תמורת 25 מיליון דולר ובשנת 1994 רכש את קבוצת הפוטבול עצמה, בסכום שיא באותה תקופה של 172 מיליון דולר. בזכות התפתחות מהירה של ליגת הפוטבול, ומספר צעדים ניהוליים נבונים כגון בניית אצטדיון חדש לקבוצה, תפח שווי אחזקתו, ונכון ל-2018 מוערך שווי הקבוצה על ידי מגזין פורבס, בכ-3.8 מיליארד דולר.
תחת ניהולו של קראפט, הפכה ניו אינגלנד פטריוטס מקבוצה כושלת, לקבוצה המצליחה ביותר ב-NFL ואחת המצליחות ביותר בספורט האמריקאי. מאז רכישת הקבוצה על ידי קראפט, היא בעלת מאזן הניצחונות הטוב ביותר, ומספר התארים הגבוה ביותר בליגת ה-NFL, כולל זכייה ב-6 סופרבולים (XXXVIII, XXXIX, XXXVI, XLIX, LI, LIII) והעפלה ל-3 נוספים (סופרבול XXXI, סופרבול XLII, סופרבול XLVI).
פעילות נדבנית

קראפט ומשפחתו מעורבים בפעילויות רבות בעלות אופי נדבני, רובן בארצות הברית ובישראל.
בין השאר תרמו לאוניברסיטאות קולומביה, הרווארד וברנדייס בהן למדו קראפט ואשתו מיירה, למוסדות השכלה נוספים באזור בוסטון, ולפעילויות צדקה מגוונות אחרות. על תרומתו לספורט המכללות האמריקאי זכה קראפט ב-2006 בפרס תאודור רוזוולט (המכונה פרס ה"תדי"), של ארגון ה-NCAA. ב-2011 נבחר לחבר באקדמיה האמריקאית לאמנויות ולמדעים. בנוסף לזה שילם 7 מיליון דולר בשביל לקדם פרסומת נגד אנטישמיות בגמר הסופרבול בזמן מלחמת ״חרבות ברזל״.
קשר לישראל

לרוברט קראפט פעילות עסקית ופילנתרופית ענפה בישראל. קראפט הוא אחד מבעלי המניות העיקרים בחברת כרמל מערכות מיכלים מקיסריה, שנמנית עם החברות המובילות בישראל בתכנון, בייצור ובשיווק מוצרי אריזה מבוססי נייר. בישראל פועל קראפט באמצעות "קרן קראפט" המעורבת במיזמים ציוניים וחינוכיים רבים. קראפט הוא מתומכי הקמת ענף הפוטבול בישראל, בין השאר הוקם במימון הקרן אצטדיון "משפחת קראפט" בגן סאקר בירושלים שנחנך ב-2005. ב-2015 עמד בראש משלחת של 19 חברי היכל התהילה של הפוטבול המקצועני שהביא לביקור בישראל. הוא קיבל בביקור פרס על מפעל חיים מיד לאיש הספורט היהודי.. יוזמה זו המשיכה גם בשנים הבאות, כשב-2017 ביקרו בישראל 18 חברי היכל התהילה, בהם ג'ו מונטנה וג'ים בראון.
ב-2016 תרם קראפט 6 מיליון דולר למימון הקמת הספורטק החדש בירושלים בעמק הארזים ליד שכונת רמות, כולל מגרש פוטבול בגודל תקני.
קראפט הקים את הקרן למאבק באנטישמיות, וב-2018 הוכרז כזוכה פרס בראשית בשל מחויבותו למאבק באנטישמיות, הקשר ההדוק שלו לשורשיו היהודיים ולמדינת ישראל, ותרומותיו הרבות בתחומי הבריאות, ההשכלה והספורט.
חיים אישים

קראפט היה נשוי למיירה מ-1963 עד מותה ב-2011. לזוג ארבעה בנים. בנו הבכור ג'ונתן מכהן כנשיא קבוצת קראפט ונשיא ניו אינגלנד פטריוטס. באוקטובר 2022 נישא לרופאת העיניים דנה בלומברג.
בפברואר 2019 הוגש נגדו כתב אישום בגין שני מקרים של שידול לזנות, המקרים התרחשו במכון בפלורידה שהיה במעקב המשטרה בחשד לסחר בנשים. כתב האישום נגנז בספטמבר 2020 לאחר שלא נמצאו ראיות המספיקות להעמידו לדין.
הערות שוליים

↑  רוברט קראפט, אתר פורבס
↑  Kraft parlays parking lots into thriving franchise, אתר yahoo‏, 24 בנובמבר 2010
↑  ניו אינגלנד פטריוטס, אתר פורבס
↑  New England Patriots One Win Away from Best Team in American Sports Since Robert Kraft Bought the Franchise, אתר patspulpit.com, ‏28 בספטמבר 2015
↑  Mr. Robert Kraft, אתר האקדמיה
↑  עידן ויניצקי‏, רוברט קראפט וחברי היכל התהילה הגיעו לישראל: "ההרגשה נהדרת", באתר וואלה, 18 ביוני 2015
↑  רוברט קראפט באתר יד לאיש הספורט היהודי
↑  עידן ויניצקי‏, מונטנה: "אנחנו כאן במשימה, אבל לוקחים איתנו יותר מאשר נותנים", באתר וואלה, 15 ביוני 2017
↑  לראשונה יוקם מגרש פוטבול אמריקאי בישראל, לשכת העיתונות הממשלתית, 7 בפברואר 2017
↑  לראשונה אי פעם: פרסומת בסופרבול תוקדש למלחמה באנטישמיות, באתר ynet, 5 בפברואר 2024
↑  יעל ולצר, רוברט קראפט נבחר לחתן פרס בראשית לשנת 2019, באתר ynet, 9 בינואר 2019
↑  ynet ספורט, הבעלים של ניו אינגלנד פטריוטס, רוברט קראפט, מואשם בשידול לזנות, באתר ynet, 22 בפברואר 2019
רוברט קראפט (משמאל) עם הנשיא ג'ורג' בוש ומאמן הפטריוטס ביל בליצ'יק
מאונטיין

ערך זה עוסק בלהקה אמריקאית. אם התכוונתם למחוז בפיליפינים, ראו .
| --- | --- |

מאונטיין ב-1970
 מקום הקמה:  לונג איילנד 
 מוקד פעילות:  לונג איילנד, ניו יורק, ארצות הברית
 תקופת הפעילות:  1974-1969   1985-1981   1998-1992   2010-2001
 סוגה:  בלוז רוק, רוק, הארד רוק
 חברת תקליטים:  קולומביה רקורדס ‏•‏‏ Windfall ‏•‏‏ Lightyear ‏•‏‏ Big Rack ‏•‏‏ Scotti
 אתר רשמי
 חברים לשעבר
 לזלי וסט   פליקס פאפלרדי    סטיב נייט   נ.ד. סמארט   קורקי ליינג   בוב מאן   אלן שוורצברג   דייוויד פרי   מילר אנדרסון   מארק קלארק   ריצ'י סקרלט   רנדי קובן   נואל רדינג   רב ג'ונס
 
מאונטיין (באנגלית: Mountain, "הר") הייתה להקת רוק כבד אמריקאית. הלהקה נוסדה בשנת 1969 בלונג איילנד, ניו יורק על ידי הגיטריסט והסולן, לזלי וסט, הבסיסט והסולן, פליקס פאפלרדי, הקלידן סטיב נייט והמתופף נ.ד. סמארט. ההרכב התפרק ב-1972 אך שב והתאחד במספר הזדמנויות לפני מותו של הסולן, לזלי וסט ב-2020. מאונטיין ידועים בעיקר בזכות הלהיט "מלכת המיסיסיפי" מאלבום הבכורה שלהם מ-1970 - "!Climbing", מהשיר "Long Red" שהופיע באלבום הבכורה של וסט מ-1969, ומהופעתם בפסטיבל וודסטוק באוגוסט 1969. מאונטיין היו מחלוצי הרוק הכבד של שנות השבעים, ואחת מן הלהקות החשובות והמוכרות של התקופה, והצליחה ליצור לעצמה בסיס נרחב של מעריצים.
היסטוריה > פוסט 1972

באוגוסט 1973 הקימו וסט ופאפלרדי מחדש את מאונטיין עם אלן שוורצברג על תופים, ובוב מאן (לשעבר בהרכב "Dream") על גיטרה וקלידים. ההרכב המחודש ערך סיבוב הופעות ביפן, והוציא אלבום הופעה כפול מאותו סיבוב הופעות - "Twin Peaks" בפברואר 1974. העבודה על אלבום האולפן "Avalanche" שיצא ביולי 1974 עבורה חזר לאיינג לעמדת המתופף, ודייוויד פרי הפך לגיטריסט השני, הייתה לאלבום האחרון של הלהקה עם פאפלרדי כחבר בהרכב. הלהקה התפרקה שוב לאחר הופעה ב-"Felt Forum" בניו יורק ב-31 בדצמבר 1974.
לאחר שנפרדו דרכיהם המוזיקליות, שבו וסט וליינג ואיחדו מחדש את מאונטיין ב-1981, כאשר לצורך כך גייסו את הבסיסט מילר אנדרסון (לשעבר בסבוי בראון וקיף הארטלי).
אנדרסון, שנתקל בבעיה בקבלת אשרת נסיעה, הוחלף ב-1984 על ידי מארק קלארק והלהקה הוציאה את האלבום "Go for your Life" במרץ 1985. ב-22 ביוני 1985 ההרכב הופיע בפסטיבל נבוורת' לצד סגול כהה, מיט לוף, סקורפיונס ואחרים.
ב-17 באפריל 1983, נורה פליקס פאפלרדי למוות על ידי אשתו, גייל קולינס פאפלרדי בביתם שבאיסט סייד במנהטן. קולינס הורשעה בבית המשפט ברצח מדרגה שנייה, ונשפטה לארבע שנות מאסר. קולינס הייתה גם שותפתו של פאפלרדי לכתיבת חלק משירי הלהקה, וכתבה גם חומרים לאומנים אחרים. בין היתר כתבה עמו ועם אריק קלפטון את שירם הידוע של להקת קרים, "שיכר מוזר" (Strange Brew), וכן עיצבה גם כמה מעטיפות אלבומי הלהקה. לאחר שחרורה מן הכלא פרשה לחיים פרטיים, ונעלמה מאור הזרקורים.
האלבום "Go for your Life" הוקדש לזכרו של פאפלרדי.
הלהקה שוב לא הייתה פעילה עד 1992 כשווסט וליינג חברו פעם נוספת וגייסו את הבסיסט ריצ'י סקרלט שהוחלף על ידי רנדי קובן ב-1993, וב-1994 כלל ההרכב את וסט, ליינג, הבסיסט נואל רדינג מהחוויה של ג'ימי הנדריקס, עם הופעות אורח מזדמנות של הגיטריסט, אלווין בישופ. ב-1995 התאחד שוב ההרכב של השנים 85–1984 שכלל את וסט, ליינג, והבסיסט מארק קלארק והקליט ב-1996 את האלבום "Man's World". הלהקה לקחה פסק זמן נוסף מ-1998 עד 2001. בשנה זו חזר להרכב הבסיסט סקרלט, והלהקה שבה להופיע והקליטה את האלבום Mystic Fire שיצא בשנת 2002. בשנת 2003, חיברו וסט וליינג יחדיו ספר זיכרונות, "Nantucket Sleighride and Other Mountain On-the-Road Stories", המפרט את זמנם עם הלהקה בשיאה, והקריירות שלאחר מכן. אלבומם האחרון הוא "Masters of War" משנת 2007, הכולל שנים עשר קאברים לשירים של בוב דילן, וכן הופעת אורח של אוזי אוסבורן.
במהלך אוקטובר ונובמבר 2008 יצאה הלהקה לסיבוב הופעות בצפון אמריקה כמופע חימום לגיטריסט ג'ו סטריאני.
שדר הרדיו המפורסם ויליד לונג איילנד, הווארד סטרן, כינה את מאונטיין כ"אחת הלהקות האהובות עליו", ומנגן את שיריהם מדי פעם בתוכנית הרדיו שלו. מעריצי מאונטיין נוספים הם הגיטריסטים רנדי רודס, ג'ון מקלפלין, ג'וני ראמון וג'ון פרושיאנטה. גם גיטריסט "ג'תרו טאל", מרטין באר, הצהיר כי לנגינה של וסט הייתה השפעה ישירה על צורת הנגינה שלו.
מאונטיין המשיכו להופיע מדי פעם עם וסט, ליינג והבסיסט רב ג'ונס. בעקבות ניתוח שעבר וסט ב-2011 הוא החל להופיע ולהקליט תחת שמו. הופעותיו כללו רבים משירי הלהקה. קורקי ליינג הקים ב-2015 הרכב חדש: "Corky Laing Plays Mountain".
הופעתה האחרונה של הלהקה התקיימה ב-24 ביוני 2017 בסקרמנטו שבקליפורניה.
לזלי וסט נפטר ב-22 בדצמבר 2020 כתוצאה מהתקף לב.
דיסקוגרפיה > אלבומי אולפן

Climbing! (1970)
Nantucket Sleighride (1971)
Flowers of Evil (1971)
(1974) Avalanche
Go for Your Life (1985)
(1996) Man's World
(2002) Mystic Fire
(2007) Masters of War
דיסקוגרפיה > אלבומי הופעה

Mountain Live: The Road Goes Ever On (1972)
(1974) Twin Peaks
דיסקוגרפיה > אוספים

The Best of Mountain (1973)
Over the Top (1995)
Crossroader - An Anthology 70/74 (2010)
דיסקוגרפיה > סינגלים

Mississippi Queen (1970)
For Yasgur's Farm (1970)
The Animal Trainer and the Toad (1971)
נובוסוקה קישי

זהו שם יפני; שם המשפחה הוא .
נוֹבּוּסֻקֶה קִישִׁי (ביפנית: 岸 信介;‏ 13 בנובמבר 1896 – 7 באוגוסט 1987) היה פוליטיקאי יפני וראש ממשלת יפן ה-56 וה-57.
ראשית חייו

קישי נולד בעיירה טבוסה שבמחוז ימאגוצ'י בשם נובוסוקה סטו, אך עזב את משפחתו בגיל צעיר ואומץ על ידי משפחת קישי. אחיו הצעיר הביולוגי, אייסאקו סאטו, שימש גם הוא ראש ממשלת יפן.
הערות שוליים

↑  סמואלס.
| --- | --- |
בקרת זהויות :  NLI: 987007576495105171  CiNii: DA00468727  GND: 124545696  ISNI: 0000 0000 8351 6563  LCCN: n81127217  NARA: 10569980  NDL: 00031701  NLK: KAC200503010  NTA: 185285236  RERO: 02-A018828365  SNAC: w60p2dh5  SUDOC: 133564789  VcBA: 495/201285  VIAF: 3408167   WorldCat (עם VIAF): 3408167
כנפי רוח

| --- | --- |
 סינגל בביצוע ביני לנדאו בהשתתפות תלמידי הישיבה לצעירים
 מתוך האלבום כנפי רוח
 יצא לאור:  2015
 שפה:  עברית
 אורך:  4:35
 כתיבה:  הרב אברהם יצחק הכהן קוק
 לחן:  אביגיל עוזיאל-עמר
 הפקה:  אלישיב ברלין, אופיר סובול
 
ציור קיר עם הכותרת "עלה למעלה עלה" ודמותו הרב קוק בלוד
"כנפי רוח"  (שמות נוספים: עלה למעלה עלה או בן אדם) הוא סינגל שהוציא ושר הזמר ביני לנדאו (בשיתוף מקהלת ישיבת ירושלים לצעירים) ממילותיו של הראי"ה קוק שיצא לאור בשנת תשע"ה (2015) לזכר שמונת התלמידים שנרצחו בפיגוע בישיבת מרכז הרב, וזכה לפופולריות רבה בציבור הדתי והחרדי.
השיר מבוסס על משפט מתוך פרק בספר אורות הקודש המכונה "קריאה להסתכלות עליונה" (אורות הקודש א', ס"ד). הפרק פותח את הסדר "אור הרזים" בספר. הפסקה במקור נמצאת בקובץ א', פסקה קפ"א בשמונה קבצים של הרב קוק.
אִם תִרְצֶה, בֶּן אָדָם... 

עֲלֵה לְמַעְלָה, עֲלֵה.
כִּי כֹּחַ עַז לְךָ,

יֵשׁ לְךָ כַּנְפֵי רוּחַ,

כַּנְפֵי נְשָׁרִים אַבִּירִים.
אַל תְּכַחֵשׁ בָּם,

פֶּן יְכַחֲשׁוּ לְךָ.
דְּרוֹשׁ אוֹתָם –

וְיִמָּצְאוּ לְךָ מִיָּד.
את השיר הלחינה אביגיל עמר (עוזיאל) בשנות ה־90 של המאה ה־20 בזמן לימודיה באולפנת סגולה בקריית מוצקין. הלחן התפרסם מעט במהלך השנים, בשנת 2012 הרכב "קולות רבים" הוציא אותו לראשונה כשיר ביוטיוב. הראשון שהקליט את השיר באולפן היה ביני לנדאו בעיבודו של אופיר סובול. בתחילה הושמע הסינגל ברדיו, והשדרן ידידיה מאיר השמיע אותו רבות בתוכנית הבוקר שלו ברדיו קול חי, לאחר מכן הוא העלה את השיר לרשת. הביצוע של ביני לנדאו ביוטיוב נצפה מעל 7 מיליון צפיות.
בנוסף לביני לנדאו ומקהלת הישל"צ, קיימים ברשת גרסאות כיסוי לשיר זה: ישי לפידות יחד עם מועצת השירה היהודית ואבי סינגולדה, הזמר יצחק מאיר, יוסף קרדונר, איציק דדיה, ישי רביבו מקהלת משאלות, בת אלה וביצוע משותף של להקת "פולקעס" וברי סחרוף שהוקדש לזכרו של יותם חיים, אחיו של תובל חיים חבר להקת פולקעס, שנחטף לרצועת עזה ונורה למוות בשוגג יחד עם שני חטופים אחרים.
הזמר גדעון לוין הוציא גרסה משולבת עם יידיש והשיר הגיע למקום הראשון במצעד החסידי "שירים במעלות" של קובי סלע המשודר ברדיו קול חי ובערוץ 7.
ב-2019 הוציאה הזמרת שרה אלחיאני גרסה נוספת לשיר בהלחנתה.
הערות שוליים

↑   בן אדם - הרב קוק, לחן: אביגיל עוזיאל ביצוע: קולות רבים, סרטון בערוץ "קולות רבים", באתר יוטיוב (אורך: 03:55)
↑  נתנאל לייפר, ‏מרגש: שיר חדש לזכר נרצחי ישיבת מרכז הרב עם מילותיו של הרב קוק,  באתר כיפה, 1 במרץ 2015
↑  לינוי משעלי, ‏הסינגלים שהולכים לכבוש את אלול, באתר "סרוגים", 6 בספטמבר 2016
↑   ישי רביבו - עלה למעלה עלה (הפרויקט החסידי ), סרטון בערוץ "Yishai Revivo - ישי רביבו", באתר יוטיוב (אורך: 03:10)
↑   כנפי רוח (בן אדם, עלה למעלה עלה) - משאלות, סרטון בערוץ "משאלות - Mishalot", באתר יוטיוב (אורך: 03:19)
↑   פולקעס וברי סחרוף - כנפי רוח, בביצוע פולקעס וברי סחרוף, וידאו קליפ  באתר יוטיוב (אורך: 4:16), 2 בספטמבר 2024
↑  נדיר: גדעון לוין וה"סאטמרים" שרים הרב קוק, באתר כיכר השבת, 27 באוגוסט 2016;  Kanfey Ruach - Gideon Levine --- כנפי רוח / גייסטיגע פליגלען - גדעון לוין, סרטון בערוץ "Gideon Levine", באתר יוטיוב (אורך: 05:25).
↑  שרה אלחיאני - בן אדם
| הרב אברהם יצחק הכהן קוק |
| --- | --- | --- |
| כתביו | אגרות הראי"ה • אורות • אורות הקודש • אורות התורה • אורות התשובה • עולת ראיה • עין איה • מאמרי הראי"ה • שמועות ראי"ה • חדריו דעת כהן • משפט כהן • אורח משפט • עזרת כהן • שבת הארץ • כתבים נוספים |  |
| ממשנתו | למהלך האידיאות בישראל • הרצאת הרב • חזון הצמחונות והשלום • מאמר הדור • יסוד כסא השם בעולם • המספד בירושלים |  |
| משיריו | שיר האמונה •  ישמח לבי • לחשי ההוויה • כנפי רוח |  |
| תלמידיו | הרב צבי יהודה הכהן קוק (בנו) • הרב יעקב משה חרל"פ • הרב הנזיר • הרב שלום נתן רענן (חתנו) • הרב יצחק אריאלי • הרב אריה לוין •  הרב שאול ישראלי • האדמו"ר החלוץ • הרב משה צבי נריה • הרב יצחק הוטנר • תלמידים נוספים |  |
| מוסדותיו | הרבנות הראשית לישראל • ישיבת מרכז הרב • מכון הלכה ברורה ובירור הלכה • תנועת דגל ירושלים |  |
| כהונות ברבנות | זיימל • בויסק • יפו • מחזיקי הדת (לונדון) • ירושלים • ארץ ישראל |  |
| הנצחתו | בית הרב קוק • כפר הרא"ה • מוסד הרב קוק • פרס הרב קוק לספרות תורנית • פרס ירושלים לספרות תורנית • קבוצת אברהם |  |
ציונות דתית • תורת ארץ ישראל • מועדי הראי"ה • משפחתו • תלמידי הרצי"ה • עוד
| כתבי הראי"ה |
| --- | --- | --- |
| בהלכה וש"ס | דעת כהן • משפט כהן • אורח משפט • עזרת כהן • שבת הארץ • חבש פאר • עץ הדר • עיטור סופרים • טוב ראי |  |
| בהגות | עין איה • עולת ראיה • מאמרי הראי"ה • אדר היקר • ראש מילין • לנבוכי הדור • מדבר שור • מוסר אביך • מידות הראי"ה • עקבי הצאן • ארץ חפץ • חזון הגאולה |  |
| סדרת ה"אורות" | אורות (אורות ישראל) • אורות הקודש • אורות התורה • אורות התשובה • אורות הראי"ה • אורות התפילה • אורות האמונה |  |
| כתבים | למהלך האידיאות בישראל • הרצאת הרב • חזון הצמחונות והשלום • מאמר הדור • אגרות הראיה • שמונה קבצים • פנקסי הראי"ה • משנת הרב • המספד בירושלים • חדריו |  |
| שירים | נכתבו על ידו כשירים: שיר האמונה  • ישמח לבי • לחשי ההויה קטעים ופיסקאות שהולחנו: כנפי רוח • יסוד כסא השם בעולם |  |
הערה: חלק מספרי ה"אורות" הם ליקוטים מאוחרים ממשנתו סביב נושאים שונים, שהשתמשו אף הם בשם "אורות".
קרוקודיל דנדי

| --- | --- |

כרזת הסרט
 בימוי:  פטר פיימן 
 הופק בידי:  ג'ון קורנל 
 תסריט:  פול הוגאן, ג'ון קורנל, קן שדי 
 עריכה:  דייויד סטיבן 
 שחקנים ראשיים:  פול הוגאן לינדה קוזלווסקי
 מוזיקה:  פטר בסט 
 צילום:  ראסל בויד 
 מדינה:  אוסטרליה 
 חברת הפקה:  סרטי פרמאונט
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  אוסטרליה 30 באפריל 1986 ארצות הברית 26 בספטמבר 1986
 משך הקרנה:  104 דקות
 שפת הסרט:  אנגלית
 סוגה:  קומדיה רומנטית, סרט קומדיה 
 תקציב:  כ-8 מיליון דולר אמריקאי
 הכנסות:  328,203,506 דולר אמריקאי
 הכנסות באתר מוג'ו:   crocodiledundee
 אתר רשמי
 דף הסרט ב־IMDb
 
קרוקודיל דנדי (במקור: Crocodile Dundee) הוא סרט קולנוע אוסטרלי מז'אנר סרטי קומדיה שיצא לאקרנים בשנת 1986 בבימויו של פטר פיימן ובכיכובם של פול הוגאן ולינדה קוזלווסקי. זהו סיפורו הקומי של מיק דנדי, חוואי אוסטרלי שמתמחה בציד תנינים המגיע בפעם הראשונה לניו יורק ו"מגלה" עולם חדש, טכנולוגי ומתקדם שהוא לא מכיר.
הסרט נעשה בתקציב זעום של 8 מיליון דולר במטרה לפנות לקהל האמריקני והפך לשובר קופות אדיר. כבר בשבוע הראשון להקרנתו כיסה הסרט את ההוצאות ובסוף שנת 1986 דורג במקום השני ברשימת הסרטים המכניסים של השנה עם הכנסות של כ-175 מיליון דולר אמריקאי כשרק הסרט אהבה בשחקים מקדים אותו. הצלחת הסרט הובילה את מפיקיו לצלם עוד שני סרטי המשך, קרוקודיל דנדי 2 שיצא בשנת 1988 וקרוקודיל דנדי בלוס אנג'לס שיצא בשנת 2001.
תקציר העלילה

סו צ'רלטון (בגילומה של לינדה קוזלווסקי) היא עיתונאית היוצאת לאוסטרליה לראיין את מיק דנדי עליו דווח כי איבד את רגלו מנשיכת תנין. כשהיא מגיעה לאזור מגוריו בחבל האאוטבק האוסטרלי היא מגלה כי רגלו לא נקטעה כלל אך נותרה לו צלקת גדולה.
היא מחליטה להישאר קצת אף על פי שהיא מבינה שהסיפור העיתונאי שעליו בנתה כבר לא יתקיים ולו רק כדי לראות את צורת החיים של מיק. במהלך ההיכרות שלהם מיק אומר לסו כי היא לא תוכל לחיות לבדה באאוטבק. כדי להוכיח לו כי טעה היא יוצאת לסיור לילה, שם תוקף אותה תנין, ומיק מגיע כדי להציל אותה.
סו מזמינה את מיק לחזור איתה לניו יורק והוא מסכים, אך לאדם שחי בתת-תנאים ביער אוסטרלי, החיים בניו יורק הם לא פיקניק. הוא מגלה לראשונה מה זה רמזור, כבישים ואפילו חדרי שירותים.
מיק, שבשלב הזה כבר מאוהב בסו מגלה כי התארסה ומחליט לחזור לאוסטרליה עם לב שבור, אלא שאז מתגלה כי גם סו מאוהבת בו והשניים נשארים בניו יורק.
צוות השחקנים

| שם השחקן/ית | שם הדמות | הערות |
| --- | --- | --- |
| פול הוגאן | מיק דנדי |  |
| לינדה קוזלווסקי | סו צ'רלטון |  |
פרסים ומועמדויות

פול הוגאן זכה בפרס גלובוס הזהב על משחקו בסרט בקטגוריית סרטי הקומדיה.
הפרס בו זכה הוגאן היה למעשה הפרס היחיד בו זכה הסרט.
הוא היה מועמד לפרס אוסקר לתסריט המקורי הטוב ביותר אך הסרט שזכה בסופו של דבר בקטגוריה זו היה חנה ואחיותיה.
בטקס פרסי באפט"א היה הסרט מועמד בשתי קטגוריות שונות. האחת בקטגורית התסריט והשנייה בקטגוריית השחקן להוגאן אך בשתי הקטגוריות נותר ללא פרסים.
ביקורות

הסרט זכה לביקורות חיוביות מאוד הן בקופות והן מבחינת המבקרים. באתר ריכוז הביקורות Rotten Tomatoes קיבל ציון של 88% מתוך 26 ביקורות. גם בקופות רשם הצלחה אדירה והכניס כ-328 מיליון דולר אחרי שנעשה תחת תקציב של קצת יותר מ-8 מיליון דולר בלבד.
במשך 9 שבועות רצופים, מ-26 בספטמבר 1986, היום בו יצא לאקרנים בארצות הברית ועד 28 בנובמבר, דורג הסרט במקום הראשון ברשימת הסרטים המכניסים של אותה שנה.
הערות שוליים

↑  מאה הסרטים המרוויחים של שנת 1986
↑  הזוכים בפרסי גלובוס הזהב לשנת 1986 (ארכיון)
↑  המועמדים והזוכים בפרסי האוסקר לשנת 1986
↑  המועמדויות של הסרט בפרסי באפט"א
↑  "crocodile dundee ‎", באתר ביקורות הסרטים Rotten Tomatoes (באנגלית)
↑  דירוג הסרטים המרוויחים לפי שבועות
| --- | --- |
בקרת זהויות :  VIAF: 7854168596739830450009   WorldCat (עם VIAF): 7854168596739830450009
כוכב הקופים

ערך זה עוסק ברומן מאת פייר בול. אם התכוונתם לסרט המבוסס על ספר זה, ראו .
| --- | --- |

עטיפת הספר בעברית
 מידע כללי
 מאת:  פייר בול
 שפת המקור:  צרפתית
 סוגה:  מדע בדיוני
 הוצאה
 הוצאה:  Éditions Julliard 
 מקום הוצאה:  פריז 
 תאריך הוצאה:  1963
 מספר עמודים:  243 
 הוצאה בעברית
 הוצאה:  הוצאת "ספרות יפה"
 תרגום:  מוטי לבון
 קישורים חיצוניים
 הספרייה הלאומית:  003507983
 
כוכב הקופים (בצרפתית: La Planète des singes) הוא רומן מאת פייר בול שיצא לאור ב-20 בדצמבר 1963.
סיפורים נוספים

הספר במהדורה העברית כולל גם שלושה סיפורים קצרים של רוברט שקלי:
כרטיס לטרנאי
נשק אולטימטיבי
הקרב
וכן סיפור קצר של פרדריק בראון : הזירה
עיבודים

לאור ההצלחה הרבה של הספר, לאורך השנים, על בסיס הרעיון המקורי של הספר, הופקו מספר רב של סרטי קולנוע, סדרות טלוויזיה, רומנים נוספים, סדרות קומיקס ומשחקי וידאו.
עיבודים > הכנסות הסרטים

| סרט | תאריך שחרור | הכנסות> צפון אמריקה | הכנסות> אזורים אחרים | הכנסות> בכל העולם | דירוג הכנסות> צפון אמריקה | דירוג הכנסות> שאר העולם | תקציב | הערות |
| --- | --- | --- | --- | --- | --- | --- | --- | --- |

| כוכב הקופים (1968) | 8 בפברואר 1968 | $32,589,624 |  | $160,000,000 | #2,328 |  | 5.8 מיליון דולרים |  |
| מתחת לכוכב הקופים | 27 במאי 1970 | $18,999,718 |  | $160,000,000 | #3,301 |  | 4.67 מיליון דולרים |  |
| הבריחה מכוכב הקופים | 21 במאי 1971 | $12,348,905 |  | $160,000,000 | #4,089 |  | $2.06 million |  |
| כיבוש, כוכב הקופים | 14 ביוני 1972 | $9,043,472 |  | $160,000,000 | #4,555 |  | 1.7 מיליון דולרים |  |
| המלחמה על כוכב הקופים | 23 במאי 1973 | $8,844,595 |  | $160,000,000 | #4,581 |  | 1.71 מיליון דולרים |  |

| כוכב הקופים (2001) | 27 ביולי 2001 | $180,011,740 | $182,200,000 | $362,211,740 | #215 | #282 | 100 מיליון דולרים |  |

| כוכב הקופים: המרד | 5 באוגוסט 2011 | $176,760,185 | $305,040,864 | $481,801,049 | #235 | #184 | 93 מיליון דולרים |  |
| כוכב הקופים: השחר | 11 ביולי 2014 | $208,545,589 | $502,098,977 | $710,644,566 | #167 | #90 | 170 מיליון דולרים |  |
| כוכב הקופים: המלחמה | 14 ביולי 2017 |  |  |  |  |  |  |  |
|  |  | סך הכל | סך הכל | סך הכל | סך הכל | סך הכל | סך הכל |  |
|  |  | $647,143,828 | $987,530,864 | $1,714,657,355 |  |  | 378.94 מיליון דולרים |  |
הערות  תא אפור מסמן כי אין נתונים על הסרט.
עיבודים > סדרות טלוויזיה

בשנות השבעים הופקו גם שתי סדרות בטלוויזיה - בשנת 1974 הופקה סדרת לייב אקשן ובשנת 1975 הופקה סדרת אנימציה לילדים.
עיבודים > קומיקס

לאורך השנים הופקו מספר סדרות קומיקס שהרחיבו את העלילה המקורית.
עיבודים > משחקי וידאו

בשנת 2001 יצא לשווקים משחק מחשב של "כוכב הקופים" מחברת Ubi Soft. עלילת המשחק התמקדה במאבק של הגיבור הראשי, יוליסס להגן על בני האנוש. בעולם המוצג במשחק זה כל בני האדם והקופים מסוגלים לדבר והטכנולוגיה המוצגת מתקדמת בהרבה מזו שהוצגה בסרטי "כוכב הקופים" (מחשבים, אקדחי לייזר, וכו').
בשנת 2001 יצא לשווקים גם משחק מחשב של "כוכב הקופים" מחברת Torus Games, שהופץ על ידי Ubi Soft עבור פלטפורמות ה-Game Boy Advance ו-Game Boy Color.
בשנת 2002 יצא לשווקים משחק מחשב של "כוכב הקופים" מחברת Visiware שהופץ על ידי Ubi Soft עבור פלטפורמת הפלייסטיישן.
עיבודים > תרגום לעברית

"כוכב הקופים" - תרגם מצרפתית מוטי לבון, הוצאת "ספרות יפה", 2013
הערות שוליים

↑  Cotham, Perry C. (1973). Obscenity, pornography & censorship. Baker Book House. p. 129. ISBN 9780801023453. ...taken in up to $150 million at box offices around the world
↑  "Planet of the Apes". boxofficemojo.com. Amazon.com. נבדק ב-18 במרץ 2015. {{cite web}}:  (עזרה)
↑  "Beneath the Planet of the Apes". boxofficemojo.com. Amazon.com. נבדק ב-18 במרץ 2015. {{cite web}}:  (עזרה)
↑  "Escape from the Planet of the Apes". boxofficemojo.com. Amazon.com. נבדק ב-18 במרץ 2015. {{cite web}}:  (עזרה)
↑  "Conquest of the Planet of the Apes". boxofficemojo.com. Amazon.com. נבדק ב-18 במרץ 2015. {{cite web}}:  (עזרה)
↑  "Battle for the Planet of the Apes". boxofficemojo.com. Amazon.com. נבדק ב-18 במרץ 2015. {{cite web}}:  (עזרה)
↑  "Planet of the Apes Moviesat the Box Office". Box Office Mojo. נבדק ב-15 ביולי 2014. {{cite web}}:  (עזרה)
| יצירותיו של טים ברטון |
| --- | --- | --- |
| סרטים באורך מלא | ההרפתקה הגדולה של פי ווי הרמן (1985) • ביטלג'וס (1988) • באטמן (1989) • המספריים של אדוארד (1990) • באטמן חוזר (1992) • אד ווד (1994) • הפלישה ממאדים (1996) סליפי הולו (1999) • כוכב הקופים (2001) • סיפורי דגים (2003) • צ'ארלי בממלכת השוקולד (2005) • חתונת הרפאים (2005) • סוויני טוד: הספר השטן מרחוב פליט (2007) • אליס בארץ הפלאות (2010) • צללים אפלים (2012) • פרנקנוויני (2012) • עיניים גדולות (2014) • המעון של מיס פרגרין לילדים משונים (2016) • דמבו (2019) • ביטלג'וס ביטלג'וס (2024) |  |
| סרטים קצרים | האי של דוקטור איגור (1971) • מתקפת מפלצת הסלרי (1979) • וינסנט (1982) • הנזל וגרטל (1983) • פרנקנוויני (1984) • ‏Stainboy‏ (2000) |  |
| סדרות טלוויזיה | ונסדיי (2022) |  |
| --- | --- |
בקרת זהויות :  BnF: cb11959900j (data)  MusicBrainz release group: 2ebf8f24-3fa3-4c42-a27c-2b271d82b727  NKC: aun20181012754
ניקולס אגרפיוטיס

ניקולס אגרפיוטיס (נולד ב-25 באפריל 2000) הוא כדורגלן הולנדי-סרבי המשחק כחלוץ במועדון ההולנדי אקסלסיור רוטרדם.
קריירת מועדונים

אגרפיוטיס החל את קריירת נעוריו בדן בוס לפני שהצטרף לאקדמיה של ויטסה ב-2013.
ביוני 2020, אגרפיוטיס חתם כשחקן חופשי בדורדרכט, שם חתם על חוזה עד אמצע 2022. הוא ערך את הופעת הבכורה המקצועית שלו ב-30 באוגוסט 2020, ושיחק בתיקו 0-0 ביתי נגד גו אוהד איגלס. במהלך תקופתו הקצרה במועדון, הוא צבר ניסיון יקר בקבוצה הראשונה בליגת המשנה ההולנדית. ב-31 בינואר 2022, אגרפיוטיס חתם על חוזה לשנה וחצי באקסלסיור, עם אופציה לשנה נוספת. הוא ערך את הופעת הבכורה שלו במועדון ב-7 בפברואר בהפסד 4-1 בליגה לאיינדהובן, כשעלה מהספסל במקומו של ראובן ניימאייר בדקה ה-75.
בהופעותיו הראשונות בעיקר כמחליף, הוא פתח לראשונה בהרכב הקבוצה ב-29 באפריל בתיקו בליגה מול וילם II, ובישל את שער השוויון המאוחר של מרואן אזרקאן.
אגרפיוטיס הוכיח את עצמו כגורם מכריע בעזרה לאקסלסיור להשיג קידום לליגת העל דרך הפלייאוף לאחר שסיימו במקום השישי בליגה. הוא כבש שער מאוחר מכריע בהארכה נגד רודה קרקראדה כדי להבטיח ניצחון כולל 4-2 בחצי הגמר. אגרפיוטיס כבש שוב בניצחון 3-1 על הרקולס אלמלו בגמר, כשסבלו מכאבי הירידה מהטיסה הראשונה מזה 20 שנה. שערו עזר לאקסלסיור להקים גמר פלייאוף נגד דן האג.
קריירה בינלאומית

אגרפיוטיס נולד בהולנד לאב יווני ולאם סרבית. למרות שגדל בהולנד, הוא בחר לייצג את סרביה ברמה הבינלאומית לנוער.